DA Den Europæiske Unions Tidende C 207/12

Ajourføring af liste over opholdstilladelser omhandlet i artikel 2, stk. 15, i Europa-Parlamentets og Rådets forordning (EF) nr. 562/2006 om indførelse af en fællesskabskodeks for personers grænsepassage (Schengen-grænsekodeks) (EUT C 247 af 13.10.2006, s. 1, EUT C 153 af 6.7.2007, s. 5, EUT C 192 af 18.8.2007, s. 11, EUT C 271 af 14.11.2007, s. 14, EUT C 57 af 1.3.2008, s. 31, EUT C 134 af 31.5.2008, s. 14)

(2008/C 207/09)

Offentliggørelsen af listen over opholdstilladelser omhandlet i artikel 2, stk. 15, i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengen-grænsekodeks) er baseret på de oplysninger, medlemsstaterne fremsender til Kommissionen i overensstemmelse med artikel 34 i Schengen-grænsekodeksen.

Ud over de oplysninger, der offentliggøres i EU-Tidende, findes der på webstedet for Generaldirektoratet for Retfærdighed, Frihed og Sikkerhed oplysninger, der ajourføres hver måned.

ESTLAND

Erstatter den liste, der er offentliggjort i EUT C 134 af 31.5.2008

Dokumenter vedrørende opholdstilladelse:

1) identitetskort

2) sticker til en opholdstilladelse (påsat et rejsedokument, der er udstedt af Estland eller et andet land).

1) Et identitetskort udstedt til en tredjelandsstatsborger kan indeholde følgende bemærkninger: — midlertidig opholdstilladelse gyldig indtil dd.mm.åå/tähtajaline elamisluba kehtivusega kuni pp.kk.aa — længerevarende ophold i EF/pikaajaline elanik EÜ — permanent opholdstilladelse/alaline elamisluba — udstedt indtil 31. maj 2006. Identitetskortet er ikke gyldigt som rejsedokument til passage af statsgrænsen. Med henblik på rejser skal identitetskortet fremvises sammen med et gyldigt pas.

2) Stickeren til en opholdstilladelse kan indeholde følgende bemærkninger: — midlertidig opholdstilladelse/tähtajaline elamisluba — længerevarende ophold i EF/pikaajaline elanik EÜ — permanent opholdstilladelse/alaline elamisluba — udstedt indtil 31. maj 2006. Opholdstilladelser kan være: — midlertidige (op til højst fem års gyldighed) eller — permanente. Alle bemærkninger med undtagelse af dem, der vedrører permanente opholdstilladelser, anføres på engelsk.

3) Diplomatpas udstedt af udenrigsministeriet: — Diplomaadikaart (Identitetskort for diplomater: Kategori A — Repræsentationschef og hans/hendes familiemedlemmer, blå) — Diplomaadikaart (Identitetskort for diplomater: Kategori B — Diplomat og hans/hendes familiemedlemmer, blå) — Teenistuskaart (Tjenestekort: Kategori C — Administrativt personale og deres familiemedlemmer, rød) — Teenistuskaart (Tjenestekort: Kategori D — Tjenestepersonale og deres familiemedlemmer, grøn) — Teenistuskaart (Tjenestekort: Kategori E — Private tjenestefolk, grøn) — Teenistuskaart (Tjenestekort: Kategori F — Lokalt ansat, grøn) — Teenistuskaart (Tjenestekort: Kategori HC — Honorær konsul, grå).

ITALIEN

Supplerende opholdstilladelse:

— Særlig kvittering fra italienske postkontorer for indlevering af ansøgning om forlængelse af opholdstilladelse.

Den særlige kvittering fra de italienske postkontorer er kun gyldig sammen med udlændingens pas og den udløbne opholdstilladelse. Kvitteringen anvendes fra den 1. august 2008 til den 31. januar 2009.

LUXEMBOURG

Erstatter den liste, der er offentliggjort i EUT C 247 af 13.10.2006

— Carte d'identité d'étranger (Identitetskort for udlændinge) NB: Kun indtil allerede udstedte kort udløber.

— Carte diplomatique délivrée par le Ministère des Affaires Etrangères (Identitetskort for diplomater udstedt af udenrigsministeriet)

— Titre de légitimation délivrée par le Ministère des Affaires Etrangères au personnel administratif et technique des Ambassades (Identitetsdokument udstedt af udenrigsministeriet til det administrative og tekniske personale ved ambassaderne)

— Titre de légitimation délivré au personnel des institutions et organisations internationales établies au Luxembourg, visé par le Ministère des Affaires étrangères (Identitetsdokument udstedt til ansatte ved internationale institutioner og organisationer i Luxembourg stemplet af udenrigsministeriet)

— Carte de séjour de membre de famille d'un ressortissant d'un Etat membre de l'Union européenne, de l'Espace économique européen ou de la Confédération suisse — série G (Opholdstilladelse til familiemedlemmer til en statsborger i en af Den Europæiske Unions medlemsstater, Det Europæiske Økonomiske Samarbejdsområde eller Det Schweiziske Forbund — serie G) NB: Kun indtil allerede udstedte kort udløber.

— Carte de séjour de membre de famille d'un citoyen de l'Union ou d'un ressortissant d'un des autres Etats ayant adhéré à l'Espace économique européen ou de la Confédération suisse — série M (Opholdstilladelse til familiemedlemmer til en statsborger i en af Den Europæiske Unions medlemsstater, Det Europæiske Økonomiske Samarbejdsområde eller Det Schweiziske Forbund — serie M)

— Carte de séjour permanent de membre de famille d'un citoyen de l'Union ou d'un ressortissant d'un des autres Etats ayant adhéré à l'Espace économique européen ou de la Confédération suisse — série M (Permanent opholdstilladelse til familiemedlemmer til en statsborger i en af Den Europæiske Unions medlemsstater, Det Europæiske Økonomiske Samarbejdsområde eller Det Schweiziske Forbund — serie M)